


La principal distinció entre la filosofia i totes les altres branques del 
coneixement és generalment considerada doble: una diferència en 
el mètode i una diferència en l'extensió. Es diu que el mètode de la 
filosofia és diferent del mètode de les diverses ciències donat que 
comença les seves recerques sense suposicions o idees prèvies de 
cap classe. Les ciències, per contra, totes suposen la veritat de la llei 
de causalitat; a més, cada ciència fa certes suposicions dins del seu 
particular i especial camp de recerca. La física clàssica, per 
exemple, suposa l'existència de la matèria, la biologia l'existència 
de la vida, i la geometria l'existència de l'espai; però no qüestionen 
com és la realitat intrínseca de la matèria, la vida i l'espai, o perquè 
han d'existir. 


Es considera la filosofia i es declara que aquesta no fa suposicions 
de cap classe. Malgrat tot, de fet, fa almenys una suposició: i és que 
"el coneixement és possible". A més, la recerca sobre la possibilitat 
del coneixement implica que el coneixement de qualsevol 
coneixement és o no possible. La filosofia no pot evitar la suposició 
de la possibilitat del coneixement, ja que l'acte inicial de filosofar el 
pressuposa. De manera similar, la religió està basada en la 
suposició que és possible fer el bé, la qual cosa implica, en primer 
lloc, la llibertat de la voluntat i, en segon, l'existència d'una meta, 
propera o final, a aconseguir. 


La diferència en el mètode no distingeix, per tant, a la filosofia de 
les ciències, d'una banda, o de la religió, per l'altre. Però, de fet, la 


diferència en extensió, contingut o subjecte, la distingeix tant de 
l'una com de l'altra. 


Les diverses ciències estan tan òbviament limitades als seus 
respectius camps de recerca, que és innecessari donar exemples per 
provar-ho. La religió es restringeix, ella mateixa, a abastar el més 
"elevat" i, tan sols considera les altres coses, en la mesura en què 
elles faciliten o dificulten aquest desig suprem. Per contra, la 
filosofia és essencialment sinòptica i s'obstina a comprendre la 
totalitat de l'existència des d'una sola òptica, justificant la famosa 
definició que Plató fa del filòsof: "L'espectador del temps i de tota 
l'existència". La filosofia, tanmateix, no veu simplement les coses 
com un agregat d'elements heterogenis; sinó que, justament, tal 
com ho fan els científics i els mestres espirituals en les seves 
respectives restringides esferes, s'obstina a traçar la unitat de la llei 
que opera enmig de la diversitat d'esdeveniments, i com la seva 
esfera és universal, la llei o lleis que ella busca assenyalar són 
universals també. 


L'afirmació que el Buda va ser tant un filòsof com un sant, i que el 
Budisme original era, en conseqüència, tant una filosofia com una 
religió, conseqüentment, ha de sustentar-se en la capacitat que 
tinguin, els més antics escrits, d'exposar asseveracions, atribuïdes 
al Buda, sobre la naturalesa de l'existència com un tot. Els 
representants de la tradició Theravada, generalment, consideren 
que, de fet, el Buda va descriure l'existència com dukkha, anicca i 
anatta, i) el que significa que és dolorosa, canviant i «sense jo 
il·lusori» o és permanent i invariable. El primer i segon terme - 
dukkha i anicca-, òbviament no s'adiuen amb nirvana, 2) que es 
caracteritza per ser paranam, sukhan i nicca o dhuva, 3) Tal cosa 
ens deixa només amb anatta. Però una descripció purament 
negativa de l'existència no és, certament, un fonament molt 
adequat per a una superestructura filosòfica. La dificultat és, no 
obstant això, més aparent que real. Una anàlisi de les implicacions 
de la doctrina de anatta aclarirà, finalment, que es tracta, 
simplement, d'una formulació negativa i condensada que apareix, 


d'una manera estesa i positiva, en la doctrina de paticca 
samuppada. 4) Que aquesta doctrina no és altra cosa que la 
conceptualització de l'experiència espiritual del Buda i que, per 
tant, ha de ser entesa com l'existència com un tot, es fa evident, 
quan considerem que, va ser justament aquesta doctrina, la que va 
posar en qüestió, internament, valorant si havia de donar-la a 
conèixer al món (o no) un cop il·luminat: 


"En la ment del Despert, estant recollit en solitud i enretirat del 
món, va sorgir aquest pensament: He penetrat aquesta profunda 
veritat, que és difícil de percebre i difícil d'entendre, dispensadora 
de pau, sublim, que transcendeix tots els pensaments, 
profundament significativa i, solament, un savi la pot copsar. 
L'ésser humà es mou en una esfera terrenal, en l'esfera terrenal té 
el seu espai i la seva funció i li serà molt difícil entendre tot això: la 
llei de la causalitat, la cadena de causes i efectes i, també, li serà 
molt difícil entendre l'extinció de tot el que te forma, la fi de tot el 
que és terrenal, l'extinció del desig, el cessament de l'anhel i el 
Nirvana final. Si jo ensenyés aquests coneixements i l'humà no 
m'entengués, tal cosa em causarà fatiga i problemes!" 


I llavors va passar incessantment a través de la ment del Despert, 
aquesta veu, la qual ningú havia sentit abans. 


"Perquè revelar-li al món el que jo he obtingut gràcies a una 
rigorosa obstinació? 


La veritat quedarà oculta per a aquells que són arrossegats pel 
desig i l'odi. És difícil, misteriosa, profunda, invisible a la ment 
ordinària; No pot ser apresa per aquell, la ment del qual, és 
poderosament atreta i distreta en afers terrenals". 


"Quan l'Exaltat va pensar així, el seu cor es va decantar a continuar 
en quietud i a no proclamar la seva doctrina". 


Aquest important text que és, sens dubte, un dels més antics del 
Canon Pali, aclareix el que en la doctrina de Paticca Samuppada és 
la formulació conceptual del contingut de l'experiència de 
Sambodhi del Buda i pot, per tant, ser considerada com el 
fonament filosòfic no solament del Budisme original sinó també de 
les escoles que apareixen, posteriorment. Va ser aquesta doctrina la 
que el venerable Assaji va resumir, encertadament, en un sol vers 
quan fou interrogat per Sariputta (que encara era un pelegrí 
mendicant d'una altra secta): "El Buda ens ensenya la causa del que 
existeix i, finalment desapareix; aquesta és la doctrina del gran 
Samana". Aquest vers ha estat reconegut, des de llavors, com el 
nucli del Budisme i, tal com afirma Oldenburg, el paràgraf del 
Tipitaka que ho relata ens revela que, el rei Asoka -en la inscripció 
del Bhairat, a prop 260 A.I.C.-, "ordenava als germans i germanes, 
als laics i als no laics, escoltar-lo i aprendre'l atentament". 


En la literatura estudiosa posterior s'assenyala que les quatre 
nobles veritats poden ser dividides en dues parts, cadascuna de les 
quals comprèn una causa i un efecte: dukkha (la primera veritat) i 
la seva causa Tanha o samudaya (la segona veritat), Nirvana (la 
tercera veritat) i la seva causa el Noble Camí Òctuple (la quarta 
veritat). Gairebé no és necessari assenyalar la importància 
primordial de la doctrina de Paticca Samuppada extret del Canon 
Pali. 


La doctrina de la Madhyamikavada pel que fa a Sunyata és, 
simplement, una versió dialèctica de la doctrina de Anatta o Paticca 
Samuppada. Això es veurà clarament quan entrem una mica més 
en el sentit de la doctrina filosòfica fonamental del Buda. La 
importància del principi de l'origen depenent o Sorgiment 
Condicionat en els ensenyaments de l'escola Vijnanavada o 
Yogacara del Budisme, està suficientment demostrat pel fet que al 


començament del seu enciclopèdic treball filosòfic el 
Tattvasangraha Santarakshita (705-762 C.I.) -cofundador amb 
Padmasambhava del Budisme Tàntric tibetà i un dels més brillants 
ornaments de la gran Universitat de Nalanda-, no solament 
proclama al Buda com el mestre de la doctrina de l'origen depenent 
sinó que fa de la doctrina el vehicle, tant per examinar totes les 
altres escoles de la filosofia hindú com la seva exposició de les 
doctrines de l'escola Vijnanavada del Budisme Mahayana al qual 
pertany. D'aquesta manera; exposant aquesta doctrina com el 
principi bàsic de la filosofia Budista, Santarakshita ha, simplement, 
dibuixat la visió de tots els pensadors Budistes des del temps del 
Buda mateix fins al seu temps. 


La doctrina Anatta del no-jo, ensenya que tots els fenòmens de 
l'existència, siguin els que siguin, no tenen o són una entitat pròpia 
(jo) i que per tant són fenòmens condicionats i interdepenents. 
Qualsevol cosa depèn per existir d'altres coses i així, 
successivament, fins que tots els fils de l'existència - físics, mentals, 
morals i espirituals- estan units en una xarxa, interconnectada i 
interdependent. Res és únic o està aïllat, res està separat. Una flor 
s'obre en dependència amb tot l'univers, i l'univers existeix en 
connectat a la flor. Heus aquí les paraules de Shelley: 


"Res al món és únic, 


totes les coses s'interrelacionen per una llei divina 


i en un o un altre ser s'uneixen..." 


La transició des de la doctrina de Anatta (no-jo) -la qual constitueix 
l'aspecte negatiu de Paticca Samuppada-, a la doctrina del Flux 
universal o esdevenir, que és la seva expressió positiva, es porta a 


terme assenyalant que és impossible -en un univers en el qual cada 
part existeix solament en dependència de tota una altra part-, que 
una cosa es trobi en un estat de flux o esdevenir sense que una altra 
cosa estigui en el mateix moment en aquest estat. Si un estat fos 
estàtic i sense canvi, tots els altres fenòmens romandrien estàtics i 
sense canvi també. L'afirmació que l'univers és immutable que és el 
que William James anomenaria un "univers - bloc"; o la creença 
que la Realitat és d'alguna manera estàtica, és per tant desmentida 
pel descobriment de tan sols un fenomen en estat de flux o 
esdevenir. Aquest descobriment es fa diàriament en l'experiència 
empírica. 


L'afirmació que la Realitat és immutable i que solament canvia en 
aparença és insostenible amb la lògica i fa necessari, a la llarga, un 
dualisme entre el món de les aparences i el món de la Realitat, que 
tan sols pot ser establert negant l'existència del món de les 
aparences completament. Aquesta negació la va fer Parmenides a 
Grècia i Gaudapada i Sankara a l'índia. La conseqüència lògica 
d'aquesta postura és la "teoria del Maya" que, en comptes de 
resoldre la dificultat, ajuda a empitjorar-la, doncs és impossible 
explicar com l'irreal s'origina del real, l'imperfecte del perfecte, el 
dinàmic de l'estàtic, el Maya del Brahman, sense admetre que l'un 
és potencialment present en el segon, la qual cosa equival a 
admetre que la Realitat és parcialment irreal, parcialment 
imperfecta, etc. I si es nega l'origen del Maya en el Brahman, com el 
Ajatavada de Gaudapada fa, no és suficient per resoldre el 
problema, ja que no pot explicar perquè, quan suposem que Maya 
no és originat, malgrat tot aparenta ser originant. I si Maya sosté 
que existeix o es mostra com a existent, però no és originari del 
Brahman, el resultat és simplement una duplicació del vell 
"Sankhyan Purusha - Prakriti", un dualisme amb totes les 
perplexitats que porta amb si. Aquestes, i altres nombroses 
dificultats que estan embolicades en afirmacions tan fal·laces com 
"l'aparença canvia però la Realitat no" poden ser evitades, tan sols 
veient la totalitat de la Realitat com un únic i gran Esdevenir, el 


qual no és simplement la totalitat agregada, sinó la unitat concreta 
de tots els esdevenirs "individuals". 


Així com la doctrina del Buda de Paticca Samuppada és, parlant 
històricament, una protesta contra la concepció estàtica de Atman - 
Brahman de diversos pensadors dels Upanishads, la doctrina 
d'Heracli de "Tot flueix" (Pantarhein) és una protesta contra l'Ésser 
abstracte dels filòsofs Eleàtics. No és pas sorprenent trobar que els 
ensenyaments del gran filòsof de Efes serveixin perfectament bé 
per exposar almenys una part dels ensenyaments del seu gran 
contemporani hindú. El Prof. W.T. Stace escriu: 


"Les coses canvien de moment a moment. En un mateix moment 
són i no són la mateixa cosa. No és que siguin i, un moment 
després, ja no siguin el que eren, sinó que són i no són al mateix 
temps. Aquest és el significat d'Esdevenir. Ho entendrem millor si 
ho contrastem amb el principi Eleàtic. Els Eleàtics descrivien totes 
les coses sota dos conceptes: Ser i No Ser. "Ser" és, per a ells, la 
veritable realitat. "No Ser" és il·lusori. Per Heracli ambdós, Ser i 
No-Ser són igualment reals. L'un és tan veritable com l'altre. Els 
dos són veritat, ja que els dos són idèntics. L'Esdevenir és la 
identitat de l'Ésser i el No-Ser. L'Esdevenir té solament dues 
formes: el sorgiment de les coses i la seva desaparició, el seu 
començament i la seva fi, el seu origen i la seva defunció. Es podria 
pensar que això no és correcte, que existeixen altres formes de 
canvi juntament amb l'origen i la defunció. Un home neix. Aquest 
és el seu origen. L'home mor. Aquesta és la seva defunció. Entre el 
seu naixement i la seva mort hi ha canvis intermedis; es fa més 
gran, més vell, més savi o més ximple... el seu pèl es torna gris. De 
la mateixa manera la fulla d'un arbre no solament ve a ser i a deixar 
de ser; també canvia la seva forma, el seu color, etc. De verd clar 
passa a verd fosc, i de verd fosc a groc. Però no hi ha en aquests 
canvis, finalment, res excepte principi i final (no de la cosa mateixa 
sinó de les seves qualitats). El canvi de verd a groc és la defunció 
del color verd i l'aparició del color groc. "Origen" és el pas del No 
Ser a l'Ésser i "final" és el pas del Ser al No Ser. Esdevenir, doncs, té 


en si mateix els dos factors i Ser i No Ser i el seu significat és el pas 
de l'un a l'altre. Però aquest pas no significa, per Heracli, que en un 
moment concret hi ha Ser i en l'altre No Ser. Significa que Ser i No 
Ser estan en cada cosa en el mateix moment. Ser és No Ser i el Ser 
té al No Ser dins seu". 


Tots dos, Heracli i el Buda, són capaços -en contrast amb els 
Eleàtics i els Advaitistes, de considerar la totalitat de l'existència 
com governada per un principi, el principi de l'Esdevenir, i com ells 
consideraven que els esdeveniments són governats, internament, 
per aquest principi dinàmic, no els era necessari introduir-hi res 
més. L'existència i l'Esdevenir són termes convertibles. Existir 
significa Esdevenir. 


Que el Buda no solament va ser un filòsof sinó que a més fou un 
filòsof crític és demostrat per la forma magistral en què va manegar 
els variats sofismes de la seva època. És fàcil declarar que el nostre 
rival està equivocat; però és difícil assenyalar on i perquè ho està. I 
més difícil és fer una classificació científica no solament de tot 
l'existent i de tots els possibles punts de vista filosòfics d'acord a un 
únic esquema de principis. I el més difícil de tot és deduir aquest 
principi a partir del seu propi credo. El Buda va fer totes aquestes 
coses. En el Brahmajala Sutta del Digha Nikaya va classificar 
seixanta-dues escoles de filòsofs en dos grups, el primer és el 
d'aquells que mantenen la doctrina del Eternalisme (Sassatavada), i 
el segon el d'aquells que mantenen la doctrina de l'Anihilament 
(Ucchevada). Un moment de reflexió mostrarà que el primer grup 
de doctrines identifica la Realitat amb l'Ésser abstracte, mentre que 
el segon grup la identifica amb el no menys abstracte "No-Ser". El 
Buda i Heracli, en canvi, identifiquen la Realitat amb l'Esdevenir, 
que és la unitat, en un moment donat, del Ser i el No-Ser. Els 
seixanta-dos punts de vista classificats pel Buda són, en 
conseqüència, tots ells, unilaterals i per tant mútuament excloents. 
Solament veuen una cara de la moneda i, en conseqüència, els seus 
autors no són filòsofs en el sentit de la definició de Plató. O 
almenys no són filòsofs reeixits. Si més no, la doctrina del Buda de 


la Realitat com Esdevenir, va permetre prendre una mirada 
sinòptica profunda de l'existència i en conseqüència proposar un 
sistema de pensament que és veritablement filosòfic. L'escola 
Madhyamika del Budisme "desenvolupat" és anomenada d'aquesta 
manera pels seus seguidors simplement perquè la seva doctrina de 
Sunyata segueix el camí mitjà entre les dues visions extremes de 
l'Eternalisme i l'Aniquilacionisme. 


La bella paràbola dels homes cecs i l'elefant, atribuïda a Buda, no 
està destinada a il·lustrar l'indolent i popular pensament que 
afirma totes les religions i filosofies són iguales, sinó 
l'essencialment caràcter sinòptic del pensament de Buda (en 
comparació a les unilaterals i contradictòries exposicions dels 
sectaris no-il·luminats). De la mateixa manera que el Rei en la 
paràbola -que fou capaç de veure que els homes cecs només veien 
una part del tot, i perquè això era així i en quina mesura-, el Buda 
afirmava que els pensadors sectaris tenien una comprensió parcial 
i, a més, va assenyalar la font i l'extensió dels seus errors. Per 
aquesta raó, Buda pot ser designat, justament, com el primer filòsof 
crític en la història del pensament humà. 


Com la filosofia del Buda iguala a la Realitat amb l'Esdevenir, hem 
de concloure que tot el que és real també esdevé. Això planteja el 
problema de si el Bé Suprem al qual apunta la religió és quelcom 
que esdevé o, més precisament, si és un esdevenir. En el budisme 
es planteja la mateixa qüestió: Inclou Paticca Samuppada el 
Nirvana? La pregunta és important, puix que el tipus de resposta 
determinarà la posició del Budisme com a filosofia. Molta gent - 
sobretot aquells que van ser creats sota la influència benèfica de la 
tradició Budista i que es declaren els seus seguidors-, poden sentir- 
se indecisos abans de donar una resposta a aquesta pregunta. 
Alguns poden pensar que fins i tot la concepció del Nirvana com 
esdevenir és una contradicció. Malgrat tot, el Buda ha identificat la 
Realitat amb l'Esdevenir i l'asseveració que l'Esdevenir no inclou el 
Nirvana significaria, per tant, o que el Nirvana no és Real, la qual 
cosa és impossible o que l'Esdevenir no conté la totalitat de la 


Realitat, la qual cosa implicaria que el Buda no era un filòsof, ja que 
no va veure l'existència com una totalitat i, per tant, era incapaç 
d'entendre-la i d'explicar-la. L'acceptació d'aquesta darrera 
possibilitat ens faria pensar que el Buda era tan sectari i unilateral 
com els cecs de la seva pròpia paràbola. El Budisme llavors no 
tindria cap base filosòfica i tot el seu edifici religiós estaria en perill 
de col·lapse imminent. Afortunadament, la pregunta ja ha estat 
plantejada i resolta per un gran acadèmic que és, al mateix temps, 
sens dubte, el més brillant pensador Budista de l'índia moderna; el 
difunt Dr. Beni Madhab Barua. En la seva conferència de la 
fundació Donna Alpine Ratnayake -sobre el Budisme com a Religió 
personal-, el Dr. Barua es pregunta: el perdurable ordre de la vida 
còsmica, que és expressat per la concepció del Buda de la gènesi 
casual, és una realitat totalment inclusiva. Si és així, inclou o no 
inclou al Nirvana? Si exclou al Nirvana o algun altre element de 
l'experiència, material, mental, moral o espiritual, no pot ser una 
realitat totalment inclusiva. Més, si no és totalment inclusiva no es 
mereix per res el nom de realitat. Per ser realitat ha de ser no 
solament el fet, sinó la totalitat del fet, conegut o per conèixer, 
actual o potencial. 

Havent establert el problema amb força i claredat, el Dr. Barua va 
assenyalar alló que ell veu com un repte i una dificultat en la religió 
personal del Buda, i divideix als mestres Budistes en dos escoles 
d'opinió ben definides i antagòniques, una de les quals sosté que el 
Nirvana representa el punt d’arrivada i finalització i està 
lògicament exclòs del Paticca Samuppada el qual representa 
l'Esdevenir. El Dr Barua afegeix que el gran acadèmic del 
Theravada, Buddhaghosa, va discutir i va tractar de mantenir, 
basat en textos i altres fonts, que tant el procés de l'Esdevenir com 
el punt d’arrivada i finalització estan compresos en la llei de Patica 
Samuppada formulada pel Buda. Però, el Dr. Barua observa que 
Buddhaghosa no va encarar la dificultat lògica de la metafísica 
unida a la matèria i assevera que, per fer justícia al que ell diu, hem 
de ser absolutament clars respecte a la relació lògica entre aquests 
dos punts centrals en la religió personal del Buda, Paticca 
Samuppada i Nirvana. 


La llum més aclaridora, pel que fa a aquest punt, ens arriba de la 
germana Dhammadinna, que va ser una de les primeres Budistes i 
també una de les primeres en considerar el problema i que, a més, 
fou aprovat i recolzat pel Buda quan va comentar que ell “no tenia 
res més que afegir”... Tal com ho interpreta ella, la concepció del 
Buda de la Gènesi Condicionada admet dues diferents tendències 
de les coses en la totalitat. En una d'elles -l’oposat (patibhaga)- es 
produeix en un ordre cíclic entre dos oposats (paccanikas) com 
plaer i dolor (sukha - dukkha), virtut i vici (punnapapa), bo i dolent 
(Kusala - akusala). Això és acuradament anomenat visabhaga- 
patibhagas per en Buddhaghosa. En l'altre, es produeix un ordre 
progressiu entre dues coses del mateix gènere i el segon factor 
supera al precedent. Això és el que Buddhaghosa anomena 
sadisapatibhaga i passa de plaer a content, de content a felicitat i 
benaurança, de benaurança a beatitud, del coneixement intuïtiu 
(vijja) al sentiment d'alliberament (vimutti), d’alliberament a 
mestratge del ser (vasibhava) o autoconciencia com adquisició d'un 
estat lliure i des d'allí a la màxima joia del Nirvana. En resposta a la 
pregunta de que hi ha més enllà del Nirvana, Dhammadinna diu 
sàviament que el Nirvana fou generalment considerat com l'estat 
final del procés amb la finalitat d'evitar l'infinit retorn al principi 
(en el seu propi llenguatge del Pariyantagahanam). Però ella va 
assenyalar que malgrat hi hagi una contrapart, es produeix en la 
mateixa línia i qualsevol cosa que s’en derivi pertany al Nirvana i, 
per tant, compartirà la seva naturalesa. 

Aquesta explicació sembla ser la correcta. La connexió lògica entre 
Samsara i Nirvana, justifica la doctrina que la Realitat és Esdevenir 
i per tant enforteix filosòficament al Budisme. La seva correcció és 
a més confirmada per la història del desenvolupament de les 
escoles del Budisme Mahayana. La Realitat que tot ho abarca que 
apareix en el Budisme original -anomenada Paticca Samuppada pel 
fundador-, és més tard anomenada Sunyata per Nagarjuna, Vijnana 
per Asanga i Alayavijnana per Asvaghosha i els seus seguidors. 
Certifica, doncs, la continuïtat i la unitat fonamental de totes les 
escoles de Filosofia Budista. La diferència entre elles és, en gran 
manera, de mètode i aproximació més que una diferència de credo. 
Solament a la llum d'aquesta convicció és possible mirar el 


desenvolupament de la filosofia Budista com un procés intel·ligible 
de creixement orgànic en comptes d'una confusa successió de 
doctrines en conflicte i de credos mútuament excloents. La 
continuïtat del pensament Budista a través dels anys és 
exemplificat encara més quan passem de les consideracions de 
Nagarjuna, Vasubandhu i Asvaghosha sobre la naturalesa de la 
realitat, a les seves consideracions sobre la connexió lògica entre les 
dues tendències. També, en aquest punt, segueixen fidelment i 
intel·ligentment les petjades del Buddha i Dhammadinna. 

En la filosofia Madhyamika de Nagarjuna sobre la Realitat = 
Esdevenir = Paticca Samuppada = Sunyata, el Sastressa Madhyamika diu 
(d'acord a la interpretació de Kumarajiva): "És a causa de Sunyata o allò 
que no es limitat, que tot es torna possible, sense tal cosa, res en aquest 
món és possible". 

Aryadeva, ho comenta i assenyala: "És a causa de l'absoluta manca 
d’obstacles que l'activitat és possible, seguint la llei de regularitat i 
de causa i efecte, de totes les coses (dharmas) mundanes i 
supramundanes. Si el noumenon és d'una altra manera llavors 
aquesta activitat seria impossible. "Això és el que l'escola 
Madhyamika anomena Asamskrita-sunyata (buit simple), i es 
correspon amb el que Buddhaghosa anomena Sadisa-patibhaga o 
"reacció en un ordre progressiu entre dos polaritats o complements 
o entre dues coses del mateix gènere que augmenten l'efecte del 
precedent . El Sastressa Madhyamika també diu: "El que ha estat 
produït per causes i condicions en diem "Sempre-Canviant"; és un 
nom escaient i podria titllar-lo també com "camí-mitjà". No existeix 
un dharma que no sigui produït per causes i condicions. Per tant 
cap dharma existent pot ser anomenat immòbil o “asunya". 
Aryadeva exposa el que aquest vers significa: "Dic que qualsevol 
cosa que sigui produïda per alguna causa i condició és Sunyata o 
Sempre-Canviant perquè qualsevol que sigui el resultat de la unió 
de diverses causes i condicions està limitat per la llei de la 
causalitat. Llavors aquells que estan desproveïts de qualsevol 
particularitat o Svabhava són Sunyata". Això és el que Nagarjuna i 
els seus deixebles anomenen Samskrita-Sunyata (buit compost) i es 
correspon amb el que Buddhaghosa anomena Visabhaga- 


patibhagas o reacció en un ordre cíclic entre oposats. Yamakami 
Sogen (totes les acotacions assenyalades han estat presses del seu 
valuós treball “Systems of Buddhistic Thought”) , observa que "La 
concepció de Sunyata en la filosofia Madhyamika va més enllà en el 
seu desenvolupament que els punts de vista de Samskrita i 
Asamskrita, doncs aquests són termes relatius com assenyala el 
gran Nagarjuna en el seu Dvadasa-nikaya-sastressa un treball 
fonamental d'aquesta escola. "Els dos dharmas de Samskrita i 
Asamskrita tenen una existència relativa. Totes les coses són 
Sunyata. La veritat transcendental no pot ser expressada per cap 
d'aquests termes i és anomenada, tècnicament, (Alambana) 
Sunyata". Podem, llavors afirmar que Esdevenir = (Alambana) 
Sunyata, "esdevenir cíclic" = Samskrita-Sunyata i "esdevenir 
progressiu" = Asamskrita-sunyata. Aquesta triple equació demostra 
la unitat substancial del pensament de Nagarjuna amb el 
pensament del Buda i Dhammadinna. 

Si el punt de vista de la filosofia Madhyamika és metafísic i el seu 
mètode dialèctic, el punt de vista de la filosofia Vijnanavada es 
podria dir que és epistemològic i el seu mètode psicològic (d'aquí 
prové la denominació alternativa de Yogacara que es dóna en 
aquesta escola). No hi ha, no obstant això, divergències 
fonamentals de cap classe en la doctrina entre les dues escoles. Allò 
que, des de l'especial punt de vista adoptat per Nagarjuna i els seus 
seguidors apareix com Sunyata, des de l'adoptat pels germans 
Asanga i Vasubandhu i els seus seguidors, com Ma, Citta o Vijnana 
(cadascun d'aquests termes té tant una extensió particular com una 
universal en el seu sistema). La filiació d'aquesta aproximació pan- 
psíquica és considerada per alguns el famós primer vers del 
Dhammapada (manopubbangama dhamma, etc.) així com alguns 
altres passatges, menys coneguts del Cànon Pali. Respecte a aquest 
Ma, Citta o Vijanana, la versió xinesa del Mahayana-sutra- 
alankara-sastressa diu "Cittam té un doble reflux. Agradar la 
cobdícia i símils és l'altre conjunt de reflexos, agradar la fe i símils 
és l'altre conjunt de reflexos. El moral i l'immoral dharma no 
existeix a part d'ell (és a dir Cittam)". Yamakami Sogen contínua 
explicant que el plaer i la pena, la bona i mala conducta, la 
ignorància i la il·luminació, són simplement l'actualització de 


llavors potencialment guardades en el Alaya Vijnana o magatzem 
conscient. Aquestes llavors són les de la corrupció (sasrava-bija) i 
les de la puresa (anasrava-bija). La primera, diu, comprèn els dos 
primers principis de les "Quatre nobles veritats", és a dir, Dukkha- 
Satya i Samudaya-satya, mentre que l'última representa les dues 
últimes veritats, a saber, Nirodha-Satya i Marga-satya. Aquestes al 
seu torn s'igualen a Pravritti o circulació exterior dharmas i Nivritti 
o circulació-interior dharmas respectivament. Yamakami Sogen 
sintetitza la posició d'aquesta escola amb les paraules "Veiem 
llavors que, en la Alaya-Vijnana està emmagatzemada una llavor 
doble de la qual brollen Samsara i Nirvana". D'igual manera, Dr. 
Beni Madhab Barua diu "Si aquesta és la interpretació correcta de 
la posició filosòfica del Gènesi Causal del Buda, es pot demostrar de 
forma consistent que Samsara i Nirvana són possibilitats de la 
mateixa realitat". 

La posició de Asvaghosha i la seva escola quedarà suficientment 
il·lustrada per les següents dues anotacions. En ambdues la paraula 
Citta ha estat desafortunadament traduïda amb el terme "ànima", 
la qual cosa condueix a confusions, ja que la seva connotació és 
totalment no Budista. El Dr. S.N. Dasgupta diu: "Considero que en 
l'ànima han de distingir-se dos aspectes del fet d'existir 
(bhutatathata) i el del cicle de naixement i mort (Samsara). 
L'ànima com a vida i mort (Samsara) ve de la matriu del Tathagata 
(Tathagatagarbha), la realitat última. Però l'immortal i el mortal 
coincideixen l'un amb l'altre. Encara que no són idèntics no són 
duals tampoc. Així, quan l'ànima absoluta assumeix un aspecte 
relatiu per afirmació del seu ser és anomenada ment tot- 
conservadora (alayavijnana). Abasta dos principis: (i) il·luminació 
(2) no-il·luminació". L'equivalència d'aquestes afirmacions amb 
aquelles usades per Buddha i Dhammadinna d'una part, i aquelles 
empleades per Nagarjuna, Asanga, i Vasubandhu de l'altra, podrà 
ser fàcilment comprovada per qualsevol que hagi llegit atentament 
els dos paràgrafs anteriors. Això és una il·lustració addicional de la 
"unitat en diversitat" del sublim pensament Budista. 

Ara ja estem en disposició de veure la següent connexió lògica que 
existeix entre filosofia i religió, no solament en el Budisme original 
del Buda i Dhammadinna sinó també en el Budisme desenvolupat 


de Nagarjuna, Asanga, Vasubandhu i Asvaghosha. Les doctrines 
religioses i les pràctiques espirituals del Budisme descansen no en 
el rostoll de la creença cega o en les aigües incertes de respeculació 
ociosa, sinó en el fonament adamantí de la veritat filosòfica. El 
budisme com a religió està feroçment arrelat en la filosofia i el 
Budisme com a filosofia és per la religió el seu fruit més delicat. 
Però hem de tenir en compte que aquesta visió del Budisme com a 
filosofia i com a religió simultàniament, no hagués estat possible si 
haguéssim admès excloure al Nirvana del procés d'Originació 
depenent, donat que la seva exclusió hauria necessàriament fet 
caure Paticca Samuppada del seu lloc elevat com Realitat que tot ho 
abraça, a una comparativament mediocre posició com mera llei 
fenomenològica. Això seria equivalent a admetre; i) que el Buda no 
va ser un filòsof, que no tenia o no va admetre als seus deixebles 
que tenia una visió synòptica de l'existència com totalitat, empírica 
i transcendental, fenomenal i noümenal, i 2) que el Budisme no és 
una filosofia sinó solament una religió i a més, una religió sense 
fonament. Si d'altra banda, acceptem l'explicació del Nirvana com 
merament representant el contra-procés de cessament dins de 
Paticca Samuppada estem obligats a mirar la totalitat de la vida i la 
carrera religiosa com un procés exclusivament negatiu. Tal 
negativisme extrem, no solament és inharmònic amb nostres més 
veritables necessitats espirituals sinó que es troba en contracció 
total amb diversos passatges importants del Cànon Pali, per no dir 
res en relació als innombrables textos Sanskrits, Tibetans, Xinesos i 
Japonesos del Budisme mahaiana. L'únic camí que ens treu de la 
dificultat, l'única base que tenim per considerar el Budisme tant 
una filosofia com una religió, com un evangeli positiu i no un de 
negatiu, és la visió de la Realitat = Esdevenir = Paticca-Samuppada 
i que el Samsara i el Nirvana representen respectivament la línia 
d'interacció entre factors oposats i la línia d'interacció entre factors 
complementaris. 

Si aquesta és la interpretació correcta de la posició filosòfica del 
Buda en el seu Gènesi causal, ambdós Samsara i Nirvana, poden 
aparèixer com les dues cares d’una mateixa moneda. Que aquesta 
fou la postura oficial pot deduir-se del fet que el mètode 
d'entrenament espiritual que va resultar de la religió personal del 


Buda estava basat en la segona tendència o la segona línia 
d'interacció que implica el pas del bo a el que és més bo, del 
saludable al que és encara més saludable. El cercle viciós dels 
oposats polars es limita a les esferes Karmicas o no-jhanicas i no- 
reflexives, de la consciència. Akusala, la immoral o insana reacció 
de la ment, no és present en les esferes jhanicas o reflexives de la 
consciència ni en l'experiència religiosa que abarca graus infinits, 
tot i que, per a propòsits científics es redueixen a setze o disset 
estats successius i progressius en la vida d'un aspirant. 

Aquesta cita ens permet veure que així com la concepció de 
l'Esdevenir domina en el Budisme com a filosofia, la concepció de 
la “Via o camí” domina en el Budisme com a religió. És el gran 
mèrit de la Sra. Rhys Davids el que ha fet que el Budisme original 
sigui no només intel·ligible sinó, a més, practicable; remarcant que 
el fundador va considerar la vida espiritual com un procés 
d'esdevenir voluntari; no un procés d'esdevenir a menys (negatiu), 
sinó d’un esdevenir a més (positiu). A ella li agradaria dir, amb el 
seu pintoresc estil, que el Buda veia a l'home com algú que viatja 
d'un Més a un Màxim. Però, com a reacció -quan altres ataquen 
una posició extrema-, ella es va deixar portar pel seu entusiasme a 
l'extrem oposat i sembla haver considerat que la visió de la vida 
espiritual com un esdevenir a menys (o negatiu) era totalment 
falsa. 

La veritat resideix, com és habitual, entre dos extrems. 
L'adolescència, per exemple, no és solament un procés d'esdevenir 
més adult sinó també un procés d'esdevenir menys nen. De la 
mateixa manera, en la vida espiritual no solament creix la puresa 
feliç del Nirvana, sinó que també minva la impuresa inconscient del 
sàmsara. Les dues estan intrínsecament interrelacionades i són tan 
inseparables com la cara i la creu d'una moneda. Poden distingir-se 
mentalment però no poden separar-se en la pràctica. Però, 
segurament, era tan gran (i encara ho és) allò que és negatiu pels 
estudiosos dels textos Pali, que una exageració de l'afirmatiu fou 
necessària a fi d'establir un just balanç entre ells. 

En el Nidana-Vagga del Sanyutta-Nikaya es troba un sutra que la 
Sra. Rhys Davis refereix com un "oasi" de lAfirmatiu en l'àrid 


desert del Negatiu. El sutra exhibeix clarament la tendència 
Nirvanica de l'Esdevenir com una reacció en ordre progressiu, 
entre factors que es complementen un a l'altre, com essencialment 
un procés de creixement positiu en el bé, com un enriquiment 
acumulatiu del continu de la vida humana, en lloc d'un nou contra- 
procés de cessació, una simple sortida del mal o un empobriment 
gradual del continu de la vida humana. En aquest important 
passatge, potser l'únic d'aquesta classe en el Cànon Pali, el Buda 
declara que en relació al sofriment sorgeix la fe, en relació a la fe 
sorgeix l'alegria, en relació a l'alegria sorgeix l'èxtasi, en relació a 
l'èxtasi sorgeix la serenitat, en relació a la serenitat sorgeix la 
felicitat, en relació a la felicitat sorgeix la concentració, en relació a 
la concentració sorgeix el coneixement i la visió de les coses com 
realment són sorgeix la repulsió, en relació a la repulsió sorgeix el 
des-aferrament, en relació al des-aferrament sorgeix l'alliberament, 
en relació a l'alliberament sorgeix el coneixement sobre l'extinció 
d'allò que intoxica. 


El Buda il·lustra el procés de la originació depenent o associació 
causal en la Sàmsarica i en la Nirvànica tendència de l'esdevenir 
amb un símil gràfic: 


"Companys, de la mateixa manera com quan la pluja cau abundant 
en algun alt cim, l'aigua, seguint el pendent omple les esquerdes i 
els barrancs i un cop plens, s'omplen els llacs i un cop plens, 
s'omplen els petits rius, i un cop plens s'omplen els grans rius, i un 
cop plens s'omple el mar... Doncs, de la mateixa manera companys, 
hi ha una associació causal del fet de sentir amb el contacte, de 
l'anhel amb el fet de sentir, de l'avarícia amb l'anhel, de l'esdevenir 
amb l'avarícia, del naixement amb l'esdevenir, del dolor amb el 
naixement, de la fe amb el dolor, de l'alegria amb la fe, de l'èxtasi 
amb l'alegria, de la serenitat amb l'èxtasi, de la felicitat amb la 
serenitat, de la concentració amb la felicitat, del coneixement i visió 
de les coses tal com elles realment són amb la concentració, de la 
repulsió amb el coneixement i visió de les coses com elles realment 
són, del des-aferrament amb la repulsió, de l'alliberament amb el 


des-aferrament, del coneixement sobre l'extinció dels verins amb 
l'alliberament". 


El Dr. Barua diu: 


"Donades aquestes dues tendències en l'ordre de l'esdevenir, com 
van ser descobertes pel Buda, i clarament exposades com a tals, ens 
toca a nosaltres decidir per nosaltres mateixos com fe-ne ús i com 
no. I aquí hi ha llibertat de consciència. Si el Buda hagués tingut 
només la visió Heracliana del canvi que ens empeny a girar una 
vegada i una altra en el cel dels oposats, la gran concepció del camí 
progressiu de la vida com està traçat pel Astamarga que emana del 
Buddha- jnana, hauria estat impossible". 

El que s'ha dit fins aquí és suficient per confirmar la inseparable 
connexió entre el Budisme com a filosofia i el Budisme com a 
religió, i per demostrar la ininterrompuda persistència d'aquesta 
concepció en el Budisme original del Buda i el Budisme 
desenvolupat de les grans escoles del Mahayana, encapçalades per 
Nagarjuna, Asanga, Vasubandhu i Asvaghosha. Elles han mostrat, a 
més, que el Budisme com a religió està basat en la tendència 
Nirvànica de l'esdevenir, i que no és, per tant, un credo merament 
negatiu o negador de la vida, sinó un credo positiu i progressiu que 
és capaç de satisfer les més profundes necessitats espirituals de 
l'home modern. 


(c) Maha Sthavira Sangharakshita, 1982 

